روسیا، سایبری تهلوکه‌لر قارشی‌سین‌دا میدانا گله‌بیله‌جک ریسکلرین تعیین ائدیلمه‌سی اوچون، قلوبال اینترنت باغلانتی‌سینی بیر مدت کسمه‌یی پلانلاشدیریر.
روس رب‌کا آژانسینین رسمی مقاملارا دایاندیردیغی خبرینه گؤره، روسیایا قارشی اینترنت اوزرین‌دن اولاسی قلوبال تهدیدلره قارشی بیر سیرا تدبیر آلیناجاق.
سؤز قونوسو تدبیرلرین معین ائدیلمه‌سی اوچون بعضی سینامالار یئریدیله‌جگینه ایشاره ائدیله‌ن خبرده، بونلاردان بیرینین ده روسیانین قلوبال اینترنتله باغلانتی‌سینین کسیلمه‌سی اولاجاغی وورغولانیر. سیناق چرچیوه‌سینده روس وطنداشلاری و قوروملاری آراسین‌دا پایلاشیلان معلوماتلارین، اولوسلارآراسی اینترنتده دولاشیما گیرمه‌دن اؤلکه ایچری‌سین‌ده توتولماسی هدف‌لنیر.
بئله‌لیکله، اولکه‌ده اینترنتی کوره‌سل اینترنت ساغلاییجیلاردان باغیم‌سیز بیر شکیلده چالیشاجاق حالا گتیررک اولاسی سایبری سالدیریلاردان قورونما پلانلانیر.
آنجاق بعضی اوزمانلار، سؤز قونوسو گیریشیمین باشارییا اولاشماسی حالیندا، اولکه‌ده‌کی اینترنت سانسورونون چین‌ده اولدوغو کیمی "قاتی" بیر حالا گله‌جگی قونوسون‌دا اویاری‌لار وئریر.
روسیا، اینترنتین "یئرللشدیریلمه‌سی" اوچون یاخلاشیق ۲۰ میلیارد روبل‌ توتاریندا بیر بودجه آییریرکن، اینترنت کسیلرک ائدیله‌جک سینامالارین ۱ آوریلدن اؤنجه گرچکلشدیریلمه‌سی پلانلانیر.
